Våren 1423 førte Murad sin hær inn i Grekenland og invaderte det bysantinske Peloponnesos og begav seg så nordover igjen for å beleire Thessaloniki, som var den siste større bysantinske byen nest etter Konstantinopel. Innbyggerne i byen solgte imidlertid byen til Venezia, som tok den osmanske beleiringen av byen som en krigserklæring. Murad klarte å innta Thessaloniki, men hæren ble snart drevet ut derfra og venetianerne gjeninntok byen støttet av sin sterke flåte. Murad inngikk senere en avtale med venetianerne der de fikk betale tributt for byen.